# РЕПУБЛИКА СРБИЈА

**АУТОНОМНА ПОКРАЈИНА ВОЈВОДИНА**

**ГРАД НОВИ САД**

# ГРАДСКА УПРАВА ЗА КУЛТУРУ

**Број: X-418-9/15-109-1**

**Дана: 17.07.2015. године**

# Н О В И С А Д

**Информација за све учеснике Јавног конкурса за суфинансирање пројеката средствима из буџета Града Новог Сада у циљу остваривања јавног интереса у области јавног информисања у 2015. години**

Поступак јавног конкурса спровела је Комисија, на основу Правилника о суфинансирању пројеката за остваривање јавног интереса у области јавног информиња која је образована и именована Решењем Градоначелника Града Новог Сада о образовању и именовању Комисије за спровођење поступка јавног конкурса за суфинансирање пројеката средствима из буџета Града Новог Сада у циљу остваривања јавног интереса у области јавног информисања у 2015. („Службени лист Града Новог Сада“, број 24/15). Комисија је, након разматрања приспелих пројеката на јавни конкурс, на основу циљева и критеријума наведених у Конкурсу, а у складу са чланом 18. поменутог Правилника, Градској управи за културу, доставила записнике и Предлог подржаних пројеката по спроведеном поступку јавног конкурса за суфинансирање пројеката у циљу остваривања јавног интереса у области јавног информисања у 2015. години, са предлогом средстава за суфинансирање сваког појединачног пројекта.

С обзиром на чињеницу да су средства у буџету Града Новог Сада, опредељена за овај конкурс мања од средстава која су тражена од стране учесника на Конкурсу, Комисија је предложила суфинансирање укупно 34 пројеката у износу од 30.800.000,00 динара на основу следећих критеријума:

Општи критеријуми за оцењивање пројеката пријављених на Конкурс су:

**1.** Мера  у којој је предложена пројектна активност подобна да оствари јавни  интерес у области јавног информисања:

1.1.  у којој мери су предложена пројектна активност и изложени циљеви њене реализације релевантни за остваривање намене конкурса;

1.2.  у којој мери је вероватно да ће предложене пројектне активности довести до остваривања постављеног циља  (могу се утврдити  на основу начина на који је објашњена веза између активности и циљева, прецизности индикатора успеха, квалитета предложеног метода евалуације, претходног искуства кључних чланова пројектног тима и других чинилаца које може да одреди орган који расписује конкурс);

1.3.  у којој мери однос између предложених трошкова и очекиваних резултата указује да би коришћењем буџетских средстава на најрационалнији начин био остварен јавни интерес.

**2.** Мера  пружања веће гаранције привржености професионалним и етичким медијским стандардима:

2.1. да ли су учеснику конкурса изречене мере од стране државних органа,  регулаторних тела или тела саморегулације у последњих годину дана, због кршења професионалних и етичких стандарда.

2.2. доказ о томе да су након изрицања казни или мера предузете активности које гарантују да се сличан случај неће поновити;

Специфични критеријумиза оцењивање пројеката производње медијских садржаја из области јавног информисања:

1. да је пројекат од посебног значаја за информисање становништва на територији Града Новог Сада;
2. мера у којој пројекат доприноси очувању српског националног и културног идентитета и jезика;
3. актуелност теме;
4. мера у којој предложени пројекат доприноси унапређењу положаjа и равноправности одређених друштвених група;
5. мера у којој предложени пројекат доприноси афирмацији мултикултуралности.

Специфични критеријумиза оцењивање пројекатанамењених националним мањинама и етничким заједницама:

1. мера у којој предложени пројекат доприноси унапређењу права на информисање припадника националних мањина на територији Града Новог Сада, на матерњем језику;
2. мера у којој предложени пројекат доприноси унапређењу стваралаштва у области културног и језичког идентитета националних мањина;
3. мера у којој предложени пројекат мултијезичког и интеркултуралног карактера доприноси развоју дијалога, бољег упознавања и разумевања између различитих заједница.

Специфични критеријумиза оцењивање пројекатанамењених заштити интереса особа са инвалидитетом:

1. мера у којој предложени пројекат доприноси унапређењу положаjа особа са инвалидитетом;
2. актуелност теме и доступност већем броју корисника;
3. мера у којој предложени пројекат доприноси развоју инклузивног друштва.

Специфични критеријумиза оцењивање пројеката  организовања и учешћа на стручним, научним и пригодним скуповима, као и пројеката унапређивања професионалних и етичких стандарда у области јавног информисања:

1. мера у којој предложени пројекат доприноси унапређењу и промоцији медијског и новинарског професионализма, новинарске аутономије и саморегулације;
2. мера у којој предложени пројекат доприноси јачању стручних капацитета  медијских посленика (новинара, менаџера, истраживача, стручњака из области медијског права и сл.);
3. мера у којој предложени пројекат доприноси упознавању јавности са развојем и новим достигнућима у медијском сектору;
4. мера у којој пројекат доприноси унапређењу медијске писмености.

**Обавештење за учеснике Конкурса којима је Решењем опредељен мањи износ средства од траженог буџетом**

**Уколико је Решењем о додели средстава за појединог корисника одређен мањи износ од оног који је тражен у конкурсној пријави, корисник средстава дужан је да пошаље ревидиран буџет пројекта, којим спецификује намену средстава, а у складу са износом који му је решењем додељен.**

Корисник средстава може ревидираним буџетом пројекта тражити да му пројекат сразмерно краће траје или да умањи део програмских ставки, уважавајући природу пројекта за који су му одобрена средства.

Корисник средстава може доставити обавештење о томе да одустаје од средстава која су му додељена.

Кориснику средстава неће бити дозвољено да закључи уговор са Градском управом, уколико му рачун буде у блокади, односно неће му се пренети средства на рачун уколико му рачун буде блокиран након закључења уговора.

Одобрена средства се користе **искључиво за намене за којe су додељена**, а корисник средстава је дужан да Градској управи достави извештај о реализацији пројекта, материјални доказ о реализацији и дистрибуцији односно емитовању, као и о наменском коришћењу додељених средстава у прописаном року.

Учесник Конкурса не може додељена средства утрошити на плате запослених, нити на набавку и одржавање опреме.